ai4bharat/Pralekha huggingface dataset:
சட்டம் மற்றும் நீதித்துறை அமைச்சகம்
மின் நீதிமன்ற திட்டத்தின்  நிலை
தேசிய மின் ஆளுகைத் திட்டத்தின் ஒரு பகுதியாக, நீதித்துறையில் தொலைத்தொடர்பு தொழில்நுட்பத்தை செயல்படுத்துவதற்கான தேசிய கொள்கை மற்றும் செயல் திட்டங்கள் வகுக்கப்பட்டுள்ளன. அதன் அடிப்படையில் மின்னணு நீதிமன்றங்கள் இயக்க முறை திட்டம்  செயல்படுத்தப்பட்டு வருகிறது. மின்னணு நீதிமன்றங்கள் திட்டம் நீதித் துறையால் உச்ச நீதிமன்றத்தின் மின்குழுவுடன் இணைந்து அந்தந்த உயர் நீதிமன்றங்கள் மூலம் செயல்படுத்தப்பட்டு வருகிறது.
உச்ச நீதிமன்றத்தின் மின்-குழு, மின்-நீதிமன்றத் திட்டத்தைச் செயல்படுத்துவதற்கான கொள்கைத் திட்டமிடல், உத்திசார் வழிகாட்டுதல் போன்ற பணிகளை மேற்கொள்கிறது. இத்திட்டத்திற்குத் தேவையான நிதியை வழங்குவதற்கு நீதித் துறையுடன் இணைந்து உச்சநீதிமன்றம் செயல்படுகிறது. இத்திட்டத்தின் இரண்டாம் கட்டம் 2015 முதல் 2023 வரை செயல்படுத்தப்படுகிறது. மொத்த ஒதுக்கீடான ரூ.1670 கோடியில் இதுவரை ரூ.1668.43 கோடி செலவிடப்பட்டுள்ளது. இதுவரை 18,735 மாவட்ட மற்றும் சார்நிலை நீதிமன்றங்கள் கணினி மயமாக்கப்பட்டுள்ளன.
இந்த தகவலை மத்திய சட்டம் மற்றும் நீதித்துறை அமைச்சர் திரு அர்ஜூன் ராம் மேக்வால் மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைச் செய்திகள்
மத்திய சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்த்தன், தமிழகம், கர்நாடகம் மற்றும் தெலங்கானா மாநிலங்களின் சுகாதாரத் துறை அமைச்சர்களுடன் காணொளி மூலம் இன்று கலந்துரையாடினார். கோவிட்-19 நோய்த் தடுப்பு நடவடிக்கைகள் மற்றும் எதிர்காலத் தேவைகளை சமாளிப்பதற்கான ஆயத்த நிலைகள் பற்றி அப்போது அவர் ஆய்வு நடத்தினார். SARI / ILI பாதிப்பு உள்ளவர்களுக்கு மருத்துவப் பரிசோதனை செய்தல், மாதிரிகளைப் பரிசோதனை செய்தலை அதிகப்படுத்த வேண்டிய அவசியம் உள்ளதாகக் கூறிய அவர், வேறு மாநிலங்களில் இருந்து வரும் குடிபெயர்ந்த தொழிலாளர்களுக்கு தனிமைப்படுத்தல் சிகிச்சைக்கு உரிய ஏற்பாடுகளை செய்ய வேண்டும் என்றும் கேட்டுக்கொண்டார்.
பிளாசிட் என்ற பன்முக மைய ஆய்வகப் பரிசோதனை முறையை இந்திய மருத்துவ ஆராய்ச்சிக் குழுமம்  தொடங்கியுள்ளது. கோவிட் - 19 தொடர்பாக மிதமான பாதிப்பு உள்ளவர்களுக்கு ஏற்படும் சிக்கல்களைக் கட்டுப்படுத்துவதில் பிளாஸ்மா சிகிச்சையின் பாதுகாப்பு மற்றும் செயல் திறனைக் கண்டறிவதற்காக'' இந்தப் பரிசோதனைத் திட்டம் தொடங்கப்பட்டுள்ளது. இதற்கு கோவிட்-19 தேசிய நன்னெறிக் குழு  ஏப்ரல் 29இல் அனுமதி அளித்தது. இந்த பிளாசிட் ஆய்வகப் பரிசோதனை நடத்த 21 நிறுவனங்களை ஐ.சி.எம்.ஆர். தேர்வு செய்துள்ளது. மகாராஷ்டிராவில் 5 மருத்துவமனைகள், குஜராத்தில் 4, ராஜஸ்தான், தமிழகம், மத்தியப் பிரதேசம், உத்தரப் பிரதேசத்தில் தலா 2, பஞ்சாப், கர்நாடகா, தெலங்கானா, சண்டீகரில் தலா 1 மருத்துவமனைகள் இதில் இடம் பெற்றுள்ளன.
216 மாவட்டங்களில் இதுவரை யாருக்கும் கோவிட் - 19 நோய் பாதிப்பு கண்டறியப்படவில்லை. கடந்த 28 நாட்களில் 42 மாவட்டங்களில் புதிதாக யாருக்கும் நோய்த் தாக்குதல் ஏற்படவில்லை. கடந்த 21 நாட்களில் 29 மாவட்டங்களில், யாருக்கும் புதிதாக நோய்த் தாக்குதல் கண்டறியப்படவில்லை. அதேபோல கடந்த 14 நாட்களில் 36 மாவட்டங்களில் புதிதாக யாருக்கும் நோய்த் தாக்குதல் ஏற்படவில்லை. கடந்த 7 நாட்களில் 46 மாவட்டங்களில் யாருக்கும் கோவிட் - 19 பாதிப்பு கண்டறியப்படவில்லை.
வெளிநாடுகளில் இருந்து திரும்பியவர்கள், நோய் பாதித்தவர்களுடன் தொடர்பு கொண்டவர்கள், நோய் தாக்கியதாக சந்தேகம் ஏற்பட்டவர்கள் அல்லது நோய்த் தாக்குதல் கண்டறியப்பட்டவர்களுக்கு ஹோட்டல்கள், அடுக்குமாடி வளாகங்கள், விடுதிகளில் தனிமைப்படுத்தல் சிகிச்சைப் பகுதிக்கான வசதிகளை உருவாக்குவது தொடர்பாக மாநிலங்களுக்கு மத்திய சுகாதார அமைச்சகம் கூடுதல் வழிகாட்டுதல்களை அனுப்பியுள்ளது. வழிகாட்டுதல்கள் குறித்த மேலும் விவரங்களை பின்வரும் இணையதள சுட்டியில் காணலாம்:
https://www.mohfw.gov.in/pdf/Additionalguidelinesforquarantineofreturneesfromabroadcontactsisolationofsuspectorconfirmedcaseinprivatefacilities.pdf
இதுவரையில், நோய் தாக்கியவர்களில் 16,540 பேர் குணம் பெற்றுள்ளனர். கடந்த 24 மணி நேரத்தில் 1273 பேர் குணம் அடைந்துள்ளனர். இதையடுத்து, குணமானவர்கள் எண்ணிக்கை 29.36 சதவீதமாக உயர்ந்துள்ளது. குணம் அடைபவர்களின் விகிதம் தொடர்ந்து அதிகரித்துக் கொண்டே இருக்கிறது. மருத்துவமனையில் சேர்க்கப்படுபவர்களில் 3 பேருக்கு ஒருவர் என்ற விகிதத்தில் குணமடைந்து வருகின்றனர். இதுவரையில் 56,342 பேருக்கு நோய்த் தொற்று உறுதி செய்யப்பட்டுள்ளது. நேற்றில் இருந்து 3390 பேருக்கு நோய்த் தொற்று பாதிப்பு உறுதி செய்யப்பட்டுள்ளது. 3.2 சதவீத நோயாளிகளுக்கு ஆக்சிஜன் சிகிச்சை யும், 4.7 சதவீதம் பேருக்கு அவசர சிகிச்சைப்பிரிவிலும் சிகிச்சை அளிக்கப் படுகிறது. 1.1 சதவீதம் பேர் வென்டிலேட்டர் உதவியுடன் சிகிச்சை பெற்று வருகின்றனர்.
(
நாடாளுமன்ற விவகாரத்துறை அமைச்சகம்
2018 சாதனைகள்: நாடாளுமன்ற விவகாரங்கள் அமைச்சகம்
மத்திய அரசின் முக்கிய அமைச்சங்களில் நாடாளுமன்ற விவகரரங்கள் அமைச்சகமும் ஒன்று. நாடாளுமன்ற விவகாரங்கள் அமைச்சகம் நாடாளுமன்றத்தின் பல்வேறு செயல்பாடுகளை மேற்கொண்டு வருகிறது. இரு அவைகளுக்கும் இடையே பாலமாக செயல்படும் இந்த அமைச்சகம், நாடாளுமன்றத்தில் அரசு சார்ந்த நடவடிக்கைளை மேற்கொள்ளவும் உதவுகிறது. 2018-ஆம் ஆண்டை மையமாகக் கொண்டு 2014-ஆம் ஆண்டு முதல் நாடாளுமன்ற விவகரரங்கள் அமைச்சகம் புரிந்த சாதனைகளின் விவரங்கள்:
சட்டமன்ற விவகாரங்களைப் பொறுத்தவரை, 16வது நாடாளுமன்றத்தின் மாநிலங்கள் அவையில் 7 மசோதாக்கள் அறிமுகம் செய்யப்பட்டு, 189 மசோதாக்கள் நிறைவேற்றப்பட்டன. மக்களவையில் 204 மசோதாக்கள் அறிமுகம் செய்யப்பட்டு, 145 மசோதாக்கள் நிறைவேற்றப்பட்டன. மொத்தமாக 171 மசோதாக்கள் சட்டமாக இயற்றப்பட்டன.
ஜனவரி 1, 2018 முதல் நவம்பர் 30, 2018 வரை நாடாளுமன்றத்தில் சட்டமன்ற விவகாரங்களைப் பொறுத்தவரை, மாநிலங்களவையில் ஒரு மசோதா அறிமுகப்படுத்தப்பட்டு, 17 மசோதாக்கள் நிறைவேற்றப்பட்டன. மக்களவையைப் பொறுத்தவரை 30 மசோதாக்கள் அறிமுகப்படுத்தப்பட்டு, 30 மசோதாக்களும் நிறைவேற்றப்பட்டன. மொத்தமாக 30 மசோதாக்கள் சட்டமாக இயற்றப்பட்டன.
16-ஆவது மக்களவை சிறப்பு குறிப்பீடுகளைப் பொறுத்தவரை 295 நிலுவையில் உள்ளன. 78 சிறப்பு குறிப்பீடுகளுக்குப் பதில் அளிக்கப்பட்டுள்ளது.
377 சட்ட விதியைப் பொறுத்தவரை 295 சிறப்பு குறிப்பீடுகள் நிலுவையில் உள்ளன. 78 சிறப்பு குறிப்பீடுகளுக்கு பதில் அளிக்கப்பட்டுள்ளது.
மேலும் மே 2014 முதல் 31 டிசம்பர், 2017 வரை அமைச்சகம் ஒவ்வொரு அமர்வுக்கு முன்பும் 13 சந்திப்புகளை நடத்தியது. ஜனவரி 1, 2018 முதல் டிசம்பர் 2018 வரை , 3 சந்திப்புகளை நடத்தியுள்ளது.
மே, 2014 முதல் 31 டிசம்பர் 2017 வரை மத்திய அமைச்சர்/ இணை அமைச்சர் தலைமையில் பல்வேறு அரசியல் கட்சிகளைச் சேர்ந்த நாடாளுமன்ற உறுப்பினர்கள் அடங்கிய ஐந்து நல்லுறவு பிரதிநிதிகள் குழு பல்வேறு நாடுகளுக்கு பயணம் மேற்கொண்டுள்ளது.
நாடாளுமன்ற சட்டம் 1953-ல் நிதி சட்டம் 2018 மூலம் திருத்தும் கொண்டு வந்து மாநிலங்களவை தலைவரின் சம்பளம் ரூ. 1.25 லட்சத்திலிருந்து ரூ. 4 லட்சமாக உயர்த்தப்பட்டுள்ளது.
எரிசக்தி அமைச்சகம்
திரிபுராவில் 132/33/11 கி.வா மோகன்பூர் துணை மின் நிலையத்தை நிதி அமைச்சர் திருமதி. நிர்மலா சீதாராமன் தொடங்கி வைத்தார்
திரிபுராவில் 132/33/11 கி.வா மோகன்பூர் துணை மின் நிலையத்தை நிதி அமைச்சர் திருமதி. நிர்மலா சீதாராமன் தொடங்கி வைத்தார். இந்தத் துணை நிலையம் பவர் கிரிட் கார்ப்பரேஷன் ஆஃப் இந்தியா லிமிடெட் மூலம் கட்டப்பட்டது.
27 ஆகஸ்ட், 2021 அன்று நடைபெற்ற இந்த தொடக்க நிகழ்ச்சியில் திரிபுரா மாநில முதல் அமைச்சர், திரு பிப்லப் குமார் தேப், திரிபுரா மாநிலத்தின் துணை முதல் அமைச்சர் திரு. ஜிஷ்ணு தேவ் வர்மா மற்றும் திரிபுரா மாநிலக் கல்வி அமைச்சர், திரு. ரதன் லால் நாத் ஆகியோர் முன்னிலையில் நிதி அமைச்சர் இந்த துணை மின் நிலையத்தைத் தொடக்கிவைத்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1750297
விவசாயத்துறை அமைச்சகம்
மாற்றத்தை விரும்பும் 111 விருப்ப மாவட்டங்களில் உள்ள தலா 25 கிராமங்களில் 2018 ஜூன் 1 முதல் ஜூலை 31 வரை கிரிஷி கல்யாண் திட்டம் செயல்படுத்தப்படுகிறது
2022 ஆம் ஆண்டுக்குள் விவசாயிகளின் வருமானத்தை இரட்டிப்பாக்குவது என்ற பிரதமர் திரு. நரேந்திர மோடியின் தொலை நோக்கு திட்டத்திற்கு ஏற்ப, மத்திய வேளாண் மற்றும் விவசாயிகள் நலத் துறை தொடங்கியுள்ள கிரிஷி கல்யாண் திட்டம், 2018 ஜூன் 1 முதல் ஜூலை 31 வரை செயல்படுத்தப்படுகிறது. விவசாயத்தில் நவீன தொழில் நுட்பங்களை மேம்படுத்தி, வருமானத்தை அதிகரிப்பதற்கான வழிமுறைகள் குறித்து விவசாயிகளுக்கு ஆலோசனை கூறி உதவும் நோக்கில் இத்திட்டம் செயல்படுத்தப்படுகிறது. நிதி ஆயோக் வழிகாட்டுதலின் படி, ஊரக வளர்ச்சித் துறையுடன் ஆலோசித்து தேர்வு செய்யப்பட்ட விருப்ப மாவட்டங்களில் தலா ஆயிரம் பேருக்கு மேல் மக்கள் தொகை கொண்ட 25 கிராமங்களில் கிரிஷி கல்யாண் திட்டம் செயல்படுத்தப்படுகிறது. 25-க்கும் குறைவான கிராமங்கள்  இருந்தால், அந்த மாவட்டங்களில் உள்ள அனைத்து கிராமங்களிலும் இத்திட்டம் செயல்படுத்தப்படும்.
விவசாயத்தில் சிறந்த நடைமுறைகளை மேம்படுத்தி, வருமானத்தை அதிகரிக்க, இத்திட்டத்தின் கீழ் பல்வேறு முன்முயற்சிகள் மேற்கொள்ளப்படுகிறது.
ஒவ்வொரு கிராமத்திலும் இந்திய வேளாண் ஆராய்ச்சிக் கவுன்சில் / வேளாண் வளர்ச்சி அமைப்பு சார்பில், தேனீ வளர்ப்பு, காளாண் சாகுபடி மற்றும் சமையலறை தோட்டம் போன்றவை அமைப்பதற்கான பயிற்சிகள் நடத்தப்படுகிறது. இத்திட்டத்தில் சேர பெண்கள் மற்றும் விவசாயிகளுக்கு முன்னுரிமை அளிக்கப்படுகிறது.
(Visitor Counter : 167
மத்திய அமைச்சரவை
அயல்நாடு-வாழ் இந்தியர் திருமணப் பதிவு மசோதா 2019-ஐ அறிமுகம் செய்வதற்கு மத்திய அமைச்சரவை ஒப்புதல்
இந்திய குடிமக்கள், குறிப்பாக பெண்கள், தமது அயல்நாடு வாழ் இந்திய கணவர்களால் சுரண்டப்படுவதிலிருந்து தடுத்து பாதுகாப்பு அளிப்பதற்கும், இந்த திருமணங்களில் அதிகப் பொறுப்புணர்வை உருவாக்குவதற்காகவும், அயல்நாடு வாழ் இந்தியர் திருமணப் பதிவு மசோதா 2019-ஐ அறிமுகம் செய்வதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
தவறிழைக்கும் என் ஆர் ஐ துணைவர்களுக்கு எதிராகவும், அதிகப் பொறுப்புணர்வை உருவாக்கவும், அயல்நாடு வாழ் இந்தியர்களை திருமணம் செய்யும் இந்திய குடிமக்களுக்கு சுரண்டலில் இருந்து பாதுகாப்பு அளிக்கவும், வகை செய்வதற்காக சட்ட ரீதியான கட்டமைப்பைத் திருத்துவதற்கு இந்த மசோதா வழிவகுக்கும்.
இந்த மசோதாவை நிறைவேற்றிய பின்பு, அயல்நாடு வாழ் இந்தியர்களின் திருமணங்கள் இந்தியாவிலோ அல்லது இந்திய தூதரகத்திலோ பதிவு செய்யப்படும். மேலும் பாஸ்போர்ட் சட்டம் 1967 மற்றும் குற்றவியல் நடைமுறை விதி 1973 ஆகியவற்றில் தேவையான மாற்றங்கள் செய்யப்படும்.
பிரதமர் அலுவலகம்
திருமதி சுஷ்மா சுவராஜின் முதலாவது நினைவு நாளில் பிரதமர் அவரை நினைவு கூர்கிறார்
மறைந்த முன்னாள் வெளியுறவுத்துறை அமைச்சர் திருமதி சுஷ்மா சுவராஜின் முதலாவது நினைவு நாளான இன்று பிரதமர் திரு நரேந்திர மோடி அன்னாரை நினைவு கூர்ந்தார்.
“சுஷ்மா அவர்களின் முதலாவது நினைவு நாளான இன்று அவரை நினைவு கூர்வோம், எதிர்பாராத தருணத்தில் நிகழ்ந்த அவரது மறைவு பலரை வருத்தத்திற்கு உள்ளாக்கியது. சுயநலமின்றி இந்தியாவுக்கு தொண்டாற்றிய அவர், உலக அரங்கில் இந்தியாவின் குரலாகத் திகழ்ந்தார்” என்று பிரதமர் கூறியுள்ளார்.
பிரதமர் அலுவலகம்
உலக வன உயிரின தினத்தை முன்னிட்டு வன உயிரினங்களின் பாதுகாப்பில் ஈடுபடுவோருக்கு பிரதமர் மரியாதை
உலக வன உயிரின தினமான இன்று, வன உயிரினங்களின் பாதுகாப்பிற்காக உழைக்கும் அனைவரையும் பிரதமர் திரு நரேந்திர மோடி வணங்கி மரியாதை செலுத்தியுள்ளார்.
“உலக வன உயிரின தினத்தன்று, வன உயிரினங்களின் பாதுகாப்பில் ஈடுபடுள்ள அனைவரையும் நான் வணங்குகிறேன். சிங்கங்கள், புலிகள், சிறுத்தைகள் என பல்வேறு விலங்குகளின் எண்ணிக்கை இந்தியாவில் சீராக அதிகரித்து வருகின்றது. நமது காடுகளின் பாதுகாப்பையும், விலங்குகளுக்கு பாதுகாப்பான வசிப்பிடங்களையும் உறுதி செய்வதற்குத் தேவையான அனைத்து நடவடிக்கைகளையும் நாம் மேற்கொள்ள வேண்டும்”, என்று பிரதமர் வெளியிட்டுள்ள சுட்டுரைச் செய்தியில் தெரிவித்துள்ளார்.
(
பாதுகாப்பு அமைச்சகம்
போர்ட் ப்ளேர் விமான தளத்தில் கூட்டுப்பாதுகாப்புப் பயிற்சி
போர்ட் ப்ளேர் விமான தளத்தில் அந்தமான், நிக்கோபார் கமாண்ட் கூட்டுப் பாதுகாப்புப் பயிற்சியை 2022 பிப்ரவரி 16 அன்று நடத்தியது. இந்தப் பயிற்சி, விமானதளத்தில் அல்லது வேறு இடத்தில் பயங்காரவாதத் தாக்குதல், பிணைக் கைதிகள் பிரச்சனை, கடத்தல் நிலை போன்ற பல்வேறு அவசர காலங்களில் அனைத்துப் பாதுகாப்பு முகமைகளின், தயார் நிலையை சோதிப்பதை நோக்கமாகக் கொண்டது.
வீர் சவார்க்கர் சர்வதேச விமான நிலையத்திலும் ஐஎன்எஸ் உத்க்ரோஷிலும் இரவு பகலாக பயிற்சிகள் நடத்தப்பட்டன. விமான தளத்திற்கு உள்ளே பல்வேறு இடங்களில் பயங்கரவாத அச்சுறுத்தல்களை எதிர்கொள்வதற்கு ராணுவம், கப்பற்படை, மத்திய தொழில்துறை பாதுகாப்புப் படை  ஆகியவற்றின் விரைவு செயலாற்று அணிகள் ஈடுபடுத்தப்பட்டன. அதே சமயம் இந்த அணிகளுடன் இணைந்து செயல்படுவதற்கு தேசிய பாதுகாப்புப் படை, கட்டாக் படைப்பிரிவுகள், கடற்படை கமாண்டோக்கள் ஆகியவற்றிலிருந்து சிறப்புப் படை பிரிவுகளும் சேர்க்கப்பட்டன.
நித்தி ஆயோக்
இந்தியாவில் மின்சார வாகனங்களுக்கான வங்கி கடன் வசதி குறித்த அறிக்கை: நிதி ஆயோக் வெளியீடு
இந்தியாவில் மின்சார வாகனங்களுக்கான வங்கி கடன் வசதி குறித்த அறிக்கையை நிதி ஆயோக், ராக்கி மவுன்டன் நிறுவனம்  மற்றும் ஆர்எம்ஐ இந்தியா ஆகிய அமைப்புகள் இன்று வெளியிட்டன. இது மின்சார வாகனங்களுக்கான சில்லரைக் கடனை முன்னுரிமைத் துறையாக அங்கீகரிப்பதன் முக்கியத்துவத்தை எடுத்து கூறுகிறது. ரிசர்வ் வங்கியின் முன்னரிமைத் துறை கடன் வழிகாட்டுதல்களில் மின்சார வாகனங்களையும் சேர்ப்பது குறித்து பரிசீலிக்க வேண்டும் என இந்த அறிக்கை பரிந்துரைக்கிறது.
2025ம் ஆண்டுக்குள் ரூ.40,000 கோடிக்கும், 2030ம் ஆண்டுக்குள் ரூ.3.7 லட்சம் கோடி அளவுக்கும் மின்சார வாகனங்களுக்கு நிதியுதவி அளிக்கும் ஆற்றலை இந்தியாவில் உள்ள வங்கிகள் மற்றும் வங்கிசாரா நிதி நிறுவனங்கள் பெற்றுள்ளன. ஆனாலும், மின்சார வாகனங்களுக்கான சில்லரை கடனுதவி மந்தநிலையில் இருக்கிறது.
‘‘இந்தியாவில் மின்சார வாகனங்களின் பயன்பாட்டை அதிகரிப்பதில் நிதி நிறுவனங்கள் முக்கியப் பங்காற்றி, சாலைப் போக்குவரத்தில் கார்பன் உமிழ்வு இல்லாத நிலைக்கு உதவ வேண்டும்’’ என நிதி ஆயோக் தலைமை செயல் அதிகாரி அமிதாப் காந்த் கூறுகிறார்.
‘‘ரிசர்வ் வங்கியின் முன்னுரிமைப் பிரிவுக் கடன் சார்ந்த உத்தரவில், தேசிய முன்னுரிமை வாய்ந்த துறைகளில் முறையான கடன் விநியோகத்தை மேம்படுத்த வேண்டும் எனத் தெரிவிக்கப்பட்டுள்ளது. இதனால் மின்சார வாகனங்களுக்குக் கடனுதவி அளிப்பதை அதிகரிக்க வங்கிகள் மற்றும் வங்கிசாரா நிதி நிறுவனங்களுக்கு ரிசர்வ் வங்கியால் வலுவான ஊக்கத்தொகையை அளிக்க முடியும்’’ என அமிதாப் காந்த் கூறுகிறார்.
இந்தியா, நிதி அணுகலை விரிவுபடுத்துதல் மற்றும் வேலைவாய்ப்புக்கு ஆதரவு அளிப்பதை முன்னுரிமை பிரிவுக் கடன் நோக்கமாக கொண்டுள்ளது. இந்த இலக்குகளை அடைய, மின்சார வாகனங்களுக்கு கடனுதவி அளிப்பதை ரிசர்வ் வங்கி பரிசீலிக்கலாம் என இந்த அறிக்கை சுட்டிக் காட்டுகிறது.
மறுவிற்பனை மதிப்பு மற்றும் தயாரிப்பின் தரம் குறித்து வங்கிகள் கவலைப்படுவதால், மின்சார வாகனங்களைக் குறைந்த வட்டி வீதத்திலும், நீண்ட காலக் கடன் தவனையிலும் வாடிக்கையாளர்களால் பெற முடியவில்லை. மின்சார வாகனங்களுக்கு இந்தியா விரைவில் மாற, வங்கிகள் முன்னுரிமைப் பிரிவுக் கடன்களை ஊக்குவித்து, 2070ம் ஆண்டு பருவநிலை இலக்குகளை அடைய உதவ முடியும்’’ என ஆர்எம்ஐ நிர்வாக இயக்குனர் கிளே ஸ்டேரங்சர் கூறுகிறார்.
இருசக்கர, 3 சக்கர மற்றும் 4 சக்கர மின்சார வாகனங்கள் முன்னுரிமைக் கடன் பிரிவின் கீழ் உள்ளதாக அறிக்கை சுட்டிக் காட்டுகிறது. இதை முன்னெடுத்துச் சென்று, இதர அமைச்சகங்கள் மற்றும் தொழில்துறையினரின் ஈடுபாட்டுடன், இந்தியாவில் மின்சார வாகனங்களுக்கான முதலீட்டை அதிகரிப்பதற்கான வழிகாட்டுதல்களை உருவாக்குவது முக்கியம்.
மின்சார வாகனங்களின் பயன்பாட்டை அதிகரிக்க, புதுப்பிக்கத்தக்க எரிசக்தி மற்றும் மின்சார வாகனங்களுக்கான முன்னுரிமைக் கடனுக்கு ஒரு தெளிவான துணை இலக்கு மற்றும் அபராத முறையையும் இந்த அறிக்கை பரிந்துரைக்கிறது. மேலும், மின்சார வாகனங்களை உள்கட்டமைப்பின் துணைப்பிரிவாக நிதித்துறை அமைச்சகம் அங்கீகரிக்க வேண்டும் எனவும் இந்த அறிக்கை கூறுகிறது. மின்சார வாகனங்கள் மற்றும் வர்த்தகத்துக்கு மட்டும் அல்லாமல், நிதித் துறை மறறும் இந்தியாவின் 2070ம் ஆண்டு பருவநிலை இலக்குக்கு இது போன்ற பல்முனை தீர்வுகள் அவசியம்.
இந்த அறிக்கையை கீழ்கண்ட இணைப்பில் காணலாம்:
https://www.niti.gov.in/sites/default/files/2022-01/Banking-on-EV_web_2.0a.pdf
சிறுபான்மையினர் நலன் அமைச்சகம்
சிறுபான்மையின மகளிருக்கான நல்வாழ்வு திட்டங்கள்
அறிவிக்கை செய்யப்பட்ட 6 சிறுபான்மை சமுதாயங்களைச் சேர்ந்த மகளிர் உள்ளிட்ட நலிவடைந்த பிரிவினர்களுக்கு தொழில்திறன் மேம்பாட்டிற்காக சிறுபான்மையினர் உறவுகள் அமைச்சகம் செயல்படுத்தி வரும் திட்டங்களின் விவரங்கள் கீழே தரப்படுகின்றன:
1. புதிய ஒளி – அறிவு, தொழில்திறன் மற்றும் தொழில்நுட்ப உத்திகள் ஆகியவற்றை வழங்குகின்ற வகையில் இந்த தலைமைத்துவ மேம்பாட்டு பயிற்சித் திட்டம் சிறுபான்மையின மகளிருக்காக செயல்படுத்தப்படுகிறது.
2. புதிய உச்சம் – உலக வங்கியின் பங்கேற்புடன் ஒருங்கிணைந்த கல்வி மற்றும் தொழில்திறன் மேம்பாட்டிற்காக இந்தத் திட்டம் செயல்படுத்தப்படுகிறது. பள்ளியில் இருந்து இடைநின்றவர்கள், முறைசார் கல்வி பயிலாதவர்கள் இந்தத் திட்டத்தின் வாயிலாக பயன்பெற முடியும். பயனாளிகளில் 30 சதவிகிதம் பேர் பெண்களாக இருக்க வேண்டும்.
3. கற்றல் மற்றும் ஈதல்– இதுவும் தொழில்திறன் மேம்பாட்டிற்கான ஒரு திட்டம் ஆகும்.
4. உஸ்த்தாத் - பாரம்பரிய கலைகள் மற்றும் கைவினைப் பொருட்களை பாதுகாப்பதற்காக இந்தத் திட்டம் செயல்படுத்தப்படுகிறது.
5. புதிய விடியல் – சிறுபான்மையினத்தைச் சேர்த்த மாணவர்கள் போட்டித் தேர்வுகளுக்கு தயார் செய்வதற்கு நிதி உதவி அளிக்கும் வகையில் இந்தத் திட்டம் செயல்படுத்தப்படுகிறது.
6. புதிய சிறகுகள்– யுபிஎஸ்சி, எஸ்எஸ்சி போன்ற போட்டித் தேர்வுகளில் ஆரம்பகட்டத் தேர்வுகளில் தேர்ச்சி பெற்றவர்களுக்கு முதன்மைநிலைத் தேர்வு எழுத நிதிஉதவி அளிக்கப்படுகிறது.
இந்த தகவலை மத்திய சிறுபான்மையினர் விவகாரங்கள் துறை அமைச்சர் திருமதி ஸ்மிருதி ஜுபின் இராணி மக்களவையில் இன்று ஒரு எழுத்துப்பூர்வமான பதிலில் தெரிவித்தார்.
புவி அறிவியல் அமைச்சகம்
நவம்பர் 08, 2022, செவ்வாய், 17 கார்த்திகை, 1944 சக சகாப்தம் அன்று முழு சந்திர கிரகணம்
 அன்று முழு சந்திர கிரகணம் நிகழும். சந்திரன் உதிக்கும் நேரத்தில் இந்தியாவின் அனைத்து இடங்களிலிருந்தும் கிரகணம் தெரியும். இருப்பினும், கிரகணத்தின் ஆரம்பம் மற்றும் அதனோடு தொடர்புடைய பல்வேறு வடிவ நிலைகளை இந்தியாவின் எந்தப்பகுதியில் இருந்தும் காண இயலாது. ஏனெனில் சந்திர உதயத்திற்கு முன்பாகவே மொத்த நிகழ்வுகளும் நடந்து கொண்டிருக்கும். முழு மற்றும் பல்வேறு பகுதி வடிவ நிலைகளின் முடிவு நாட்டின் கிழக்குப் பகுதிகளிலிருந்து காண முடியும். நாட்டின் மற்ற பகுதிகளில் இருந்து பகுதி வடிவ நிலைகளின் முடிவு மட்டுமே தெரியும்.
இந்த கிரகணம் தென் அமெரிக்கா, வட அமெரிக்கா, ஆஸ்திரேலியா, ஆசியா, வடக்கு அட்லாண்டிக் பெருங்கடல் மற்றும் பசிபிக் பெருங்கடல் ஆகியவற்றை உள்ளடக்கிய பகுதியில் தெரியும்.
இந்திய நேரப்படி 14 மணி 39 நிமிடத்தில் கிரகணம் தொடங்கும். முழு கிரகணம் இந்திய நேரப்படி 15 மணி 46 நிமிடத்தில் தொடங்கும். இந்திய நேரப்படி முழு கிரகணத்தின் முடிவு நேரம் 17 மணி 12 நிமிடங்கள் மற்றும் பகுதி வடிவ நிலைகளின் முடிவு நேரம் 18 மணி 19 நிமிடங்கள்.
கொல்கத்தா மற்றும் கவுகாத்தி போன்ற நாட்டின் கிழக்குப் பகுதிகளில் உள்ள நகரங்களில், சந்திரன் உதயத்தின் போது, முழு கிரகணத்தின் பல்வேறு வடிவ நிலைகள் நடைபெற்று கொண்டிருக்கும். கொல்கத்தாவைப் பொறுத்தவரை, சந்திரன் உதிக்கும் நேரத்திலிருந்து இறுதி வரையிலான மொத்த கால அளவு 20 நிமிடம் மற்றும் சந்திர உதய நேரம் முதல் பகுதி கிரகணம் முடியும் வரை 1 மணி 27 நிமிடம் ஆகும்.
கவுகாத்தியைப் பொறுத்தவரை, சந்திரன் உதிக்கும் நேரத்திலிருந்து இறுதி வரையிலான மொத்த கால அளவு 38 நிமிடங்களாகவும், சந்திர உதயம் முதல் பகுதி கிரகணம் முடியும் வரை 1 மணி 45 நிமிடங்களாகவும் இருக்கும்.
தில்லி, மும்பை, சென்னை மற்றும் பெங்களூரு போன்ற பிற நகரங்களில், சந்திரன் உதயத்தின் போது, முழுமையும் முடிந்த பிறகு பகுதி கிரகணம் நடந்து கொண்டிருக்கும். மேற்குறிப்பிட்ட நகரங்களில், சந்திரன் உதிக்கும் நேரம் முதல் பகுதி கிரகணம் முடியும் வரை முறையே 50 நிமிடம், 18 நிமிடம், 40 நிமிடம் மற்றும் 29 நிமிடம் இருக்கும்.
இந்தியாவில் இருந்து அடுத்த சந்திர கிரகணம் அக்டோபர் 28, 2023 அன்று பார்க்க முடியும். மேலும் அது ஒரு பகுதி கிரகணம் ஆகும். இந்தியாவில் இருந்து கடைசியாக காணப்பட்ட சந்திர கிரகணம் நவம்பர் 19, 2021 அன்று ஆகும். அது ஒரு பகுதி கிரகணம் ஆகும்.
சந்திர கிரகணம் முழு நிலவு நாளில் சூரியனுக்கும் சந்திரனுக்கும் இடையில் பூமி வரும்போது, மூன்றும் ஒரே நேர்கோட்டில் இருக்கும் போது ஏற்படும்.
முழு நிலவு பூமியின் நிழலின் கீழ் வரும்போது முழு சந்திர கிரகணமும், சந்திரனின் ஒரு பகுதி பூமியின் நிழலின் கீழ் வரும் போது பகுதி சந்திர கிரகணமும் ஏற்படும்.
தமிழ் நாட்டின் சென்னையில், சந்திரன் உதிக்கும் நேரம் இந்திய நேரப்படி 17 மணி 39 நிமிடங்கள் என்றும் சந்திர கிரகணத்தை 40 நிமிடங்கள் காண முடியும் என்றும் தெரிவிக்கப்பட்டுள்ளது.
ஜல்சக்தி அமைச்சகம்
ஜல் ஜீவன் திட்டத்தின் கீழ் குஜராத்தில் 76 சதவீத மக்கள் தொகைக்கு தண்ணீர் குழாய் இணைப்புகள்
குஜராத்தில் ஜல் ஜீவன் திட்டத்தின் செயல்பாடு குறித்த இடைக்கால அறிக்கை காணொலிக் காட்சி வாயிலாக தேசிய ஜல் ஜீவன் இயக்கத்திடம் இன்று அளிக்கப்பட்டது.
2022- 23 ஆம் ஆண்டுக்குள் குஜராத் மாநிலத்தில் உள்ள அனைத்து வீடுகளுக்கும் தண்ணீர் குழாய் இணைப்பு வழங்க திட்டமிடப்பட்டுள்ளது. இந்த மாநிலத்தில் 8 லட்சத்து 50 ஆயிரத்து 871 வீடுகளுக்கு தண்ணீர் குழாய் இணைப்புகள் வழங்கப்பட்டுள்ளன. இது மொத்த இலக்கில் 76.29 சதவீதம் ஆகும்.
பிரதமர் திரு நரேந்திர மோடியின் தொலைநோக்கு பார்வையுடன் எதிர்கால குழந்தைகளுக்கு பாதுகாப்பான மற்றும் சுகாதாரமான குடிநீர் வழங்குவதற்காக 100 நாட்களுக்குள் அனைத்து பள்ளிகள் மற்றும் அங்கன்வாடி மையங்களில் குழாய் மூலம் தண்ணீர் வழங்கும் திட்டத்தை குஜராத்தில் உறுதியுடன் செயல்படுத்த வேண்டும் என்று ஜல் ஜீவன் அமைச்சகம் அந்த மாநிலத்தைக் கேட்டுக் கொண்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1668383
பாதுகாப்பு அமைச்சகம்
பாரத் டைனமிக்ஸ் லிமிடெட் இறுதி ஈவுத்தொகையை அரசுக்கு செலுத்தியது
ஹைதரபாத்தை சேர்ந்த பாதுகாப்பு தளவாடங்கள் பொதுத் துறை நிறுவனமான பாரத் டைனமிக்ஸ் லிமிடெட், ரூ 35.018 கோடியை இறுதி ஈவுத்தொகையாக அரசுக்கு செலுத்தியது.
பாரத் டைனமிக்ஸ் லிமிடெட்டின் தலைவர் மற்றும் நிர்வாக இயக்குநரான கமோடோர்  சித்தார்த் மிஷ்ரா, இறுதி ஈவுத்தொகையான ரூ 35.018 கோடிக்கான காசோலையை பாதுகாப்பு அமைச்சர் திரு ராஜ்நாத் சிங்கிடம் புது தில்லியில் இன்று வழங்கினார்.
பாதுகாப்பு தளவாடங்கள் உற்பத்தித் துறை செயலாளர் திரு ராஜ்குமார், இணை செயலாளர்  திரு சந்திராகர் பாரதி ஆகியோர் உடனிருந்தனர்.
விற்பனை விற்றுமுதலாக ரூ 3,095.20 கோடியையும், வரிக்கு முந்தைய லாபமாக ரூ 742.25 கோடியையும் 2019-20-ஆம் ஆண்டில் பாரத் டைனமிக்ஸ் லிமிடெட் எட்டியது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1664040
பாதுகாப்பு அமைச்சகம்
உள்நாட்டில் தயாரிக்கப்படும் முதல் விமானம் தாங்கி போர்க்கப்பல் கட்டுமானப் பணி: கொச்சியில் ஆய்வு செய்தார் மத்திய அமைச்சர் ராஜ்நாத் சிங்
கொச்சியில் உள்ள கொச்சின் கப்பல்கட்டும் நிறுவனத்தில் உள்நாட்டு தொழில்நுட்பத்தில் தயாரிக்கப்படும், முதல் விமானம் தாங்கி போர்க்கப்பலின் கட்டுமானப் பணியில் ஏற்பட்டுள்ள முன்னேற்றத்தை பாதுகாப்புத்துறை அமைச்சர் திரு ராஜ்நாத் சிங் இன்று ஆய்வு செய்தார்.
அவருடன் கடற்படை தளபதி அட்மிரல் கரம்பிர் சிங், கடற்படை தெற்கு கட்டுப்பாட்டு மைய தலைமை அதிகாரி வைஸ் அட்மிரல் ஏ.கே.சாவ்லா ஆகியோர் உடன் சென்றனர். கப்பல் கட்டப்படும் இடத்தை அமைச்சர் ராஜ்நாத் சிங் பார்வையிட்டார். அப்போது, இந்த கப்பலை கடலில் இறக்கும் நிகழ்ச்சி கடந்தாண்டு நவம்பரில் வெற்றிகரமாக நடைப்பெற்றதாக திரு ராஜ்நாத் சிங்கிடம் தெரிவிக்கப்பட்டது.
கப்பலில் நேவிகேஷன், தகவல் தொடர்பு உள்பட இதர கருவிகளை பொருத்தும் பணியில் ஏற்பட்டுள்ள முன்னேற்றம் குறித்து திரு ராஜ்நாத் சிங்கிடம் விளக்கப்பட்டது. இந்த கப்பலை முதல் முறையாக கடலில் செலுத்தும் பரிசோதனைகள் இன்னும் சில மாதங்களில் தொடங்கவுள்ளதாகவும் தெரிவிக்கப்பட்டது.
இந்த கப்பல் ‘ஐஎன்எஸ் விக்ராந்த்’ என்ற பெயரில் கடற்படையில் 2022ம் ஆண்டு மத்தியில் சேர்க்கப்படும். இந்த கப்பல் கடற்படைக்கு மிகப் பெரிய பலத்தை அளிக்கும். இந்த கப்பலில் மிக்-29 கே ரக போர் விமானங்கள், காமோவ்-31 ரக ஹெலிகாப்டர்கள், விரைவில் சேர்க்கப்படவுள்ள எம்எச்-60ஆர் ரக ஹெலிகாப்டர்கள், உள்நாட்டு இலகு ரக ஹெலிகாப்டர்கள் ஆகியவை செயல்படுத்தப்படும்.
நீண்ட தூரத்துக்கு வான் பாதுகாப்பு, தாக்குதல் மற்றும் தடுப்பு நடவடிக்கை, நீர் மூழ்கி கப்பல்களை அழிப்பது, முன்னெச்சரிக்கை தகவல் அளிப்பது என பல வகை போர் முறைகளுக்கு இந்த கப்பல் பயன்படும் என்பதால், இது ஈடு இணையற்ற ராணுவ சாதனமாக இருக்கும்.
கடற்படையில் மேற்கொள்ளப்படும் பல வித புத்தாக்கம், உள்நாட்டு தொழில்நுட்பங்கள் குறித்த கண்காட்சியையும் திரு ராஜ்நாத் சிங் பார்வையிட்டார்.
அதன்பின் பேட்டியளித்த திரு ராஜ்நாத் சிங் கூறியதாவது:
இந்த கப்பலில் 75 சதவீத பொருட்கள் உள்நாட்டு தொழில்நுட்பத்தில் தயாரானவை. உள்நாட்டு உற்பத்திக்கு ஊக்கம் அளிக்கும் வகையிலான ராணுவ கொள்முதல் கவுன்சிலின் திட்டங்களுக்கு சமீபத்தில் ஒப்புதல் அளிக்கப்பட்டது.
கொவிட்-19க்கு எதிரான போராட்டத்தில் இந்திய கடற்படையின் பணி பாராட்டத்தக்கது. டவ்தே மற்றும் யாஸ் புயல்களின் போது கடற்படை மேற்கொண்ட தேடுல் மற்றும் மீட்பு பணிகளும் பாராட்டத்தக்கவை.
இவ்வாறு திரு ராஜ்நாத் சிங் கூறினார்.
குடியரசுத் தலைவர் செயலகம்
வீரதீர செயல்கள் மற்றும் மகத்தான சேவைகளுக்கான விருதுகள்: குடியரசுத் தலைவர் வழங்கினார்
வீரதீர செயல்கள் மற்றும் மகத்தான சேவைகளுக்கான விருதுகள் மற்றும் பதக்கங்களை குடியரசுத் தலைவர் திரு. ராம் நாத் கோவிந்த் குடியரசுத் தலைவர் மாளிகையில் இன்று  நடைபெற்ற பாதுகாப்புத் துறை கவுரவ விருது விழாவில் வழங்கினார்.
(Visitor Counter : 114
சுகாதாரம் மற்றும் குடும்ப நலத்துறை அமைச்சகம்
குணம் அடைந்தவர்கள் எண்ணிக்கை 7.2 லட்சத்தைத் தாண்டியது
கோவிட் 19 நோய்க்கு சிறப்பான மருத்துவ சிகிச்சை அளிப்பதை உறுதி செய்வதற்கு, நாடு தழுவிய ஆய்வக வசதிகள் விரிவாக்கத்தின் மூலம் மருத்துவப் பரிசோதனைகள் செய்தல் மற்றும் தரநிலைப்படுத்திய சிகிச்சை நடைமுறைகள், சிறந்த கண்காணிப்புக்குத் தொடர்ச்சியான, ஆக்கபூர்வமான, முன்னேற்றகரமான மற்றும் ஆதாரங்கள் அடிப்படையிலான உத்திகள் மேற்கொண்ட காரணத்தால், கடந்த 24 மணி நேரத்தில் குணம் அடைந்த கோவிட்-19 நோயாளிகளின் எண்ணிக்கை 24,491 ஆக அதிகரித்துள்ளது. இதையடுத்து, இதுவரையில் குணம் அடைந்த கோவிட்-19 நோயாளிகளின் எண்ணிக்கை 7,24,577 ஆக உயர்ந்துள்ளது.
குணம் அடைபவர்களின் அளவு 62.72 சதவீதமாக அதிகரித்துள்ளது.
தொற்று நோயால் உயிரிழப்பவர்களின் எண்ணிக்கை 2.43 சதவீதம் என்ற நிலையில், தொடர்ந்து இறங்குமுகத்தில் இருக்கிறது.
குணம் அடைந்தவர்கள் எண்ணிக்கை மற்றும் சிகிச்சை பெறுபவர்களின் எண்ணிக்கைக்கு இடையிலான இடைவெளி இப்போது 3,22,048 ஆக உள்ளது. இப்போது 4,02,529 பேர் சிகிச்சை பெற்று வருகிறார்கள். அனைவரும் மருத்துவ கண்காணிப்பில் உள்ளனர்.
கடந்த 24 மணி நேரத்தில் 3,33,395 மாதிரிகள் பரிசோதனை செய்யப்பட்டுள்ளன. ஒட்டுமொத்தமாக நாட்டில் இதுவரையில் 1,43,81,303 மாதிரிகள் பரிசோதனை செய்யப்பட்டுள்ளன. மருத்துவப் பரிசோதனை ஆய்வகங்களின் எண்ணிக்கையை 1274 ஆக உயர்த்தியதால் இந்த சாதனை எட்டப்பட்டுள்ளது. இதில் 892 அரசு ஆய்வகங்களும், 382 தனியார் ஆய்வகங்களும் உள்ளன. அதில் பின்வரும் வகைகள் அடங்கும்:
• Real-Time RT PCR அடிப்படையிலான ஆய்வகங்கள் : 651 
• TrueNat அடிப்படையிலான ஆய்வகங்கள் : 516 
• CBNAAT அடிப்படையிலான ஆய்வகங்கள் : 107 
(